Atzinumi 22-TA-3446
Izdrukāts 30.11.2022. 19.01
Atzinumi 22-TA-3446
Izdrukāts 30.11.2022. 19.01
22-TA-3446: Noteikumu projekts (Grozījumi)
Grozījumi Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 2.0
MK sēdes protokollēmuma projekts 2.0
Noteikumu konsolidētā versija 2.0
Atzinuma sniedzējs
Tieslietu ministrija
Atzinums iesniegts
30.11.2022.
Atzinuma sniegšanas termiņš
01.12.2022.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.

	Autors

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Vēršam uzmanību uz to, ka anotācijas daļā "Problēmas un risinājumi" pašlaik skaidroti tikai plānotie grozījumi, kuri izriet no finansējuma pārdalīšanas un precizē pieejamā finansējuma apmēru, bet no projekta izrietošie grozījumi Ministru kabineta 2015. gada 3. februāra noteikumu Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā" (turpmāk - noteikumi Nr. 59) 3.3.2.1. un 3.3.2.2. apakšpunktos, kas nav tieši saistīti ar finansējuma apjoma precizēšanas, nav skaidroti. Attiecīgi, lūdzam papildināt anotāciju ar skaidrojumiem par noteikumu Nr. 59 3.3.2.1. un 3.3.2.2. apakšpunktos paredzēto grozījumu nepieciešamību.
Piedāvātā redakcija
-
	Agita Strode (TM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Norādām, ka noteikumos Nr. 59 nav projekta anotācijas 1. sadaļā "Problēmas apraksts" norādītā 3.3.2.17. apakšpunkta, attiecīgi lūdzam veikt labojumu.
Piedāvātā redakcija
-
	Agita Strode (TM)

	3.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Priekšlikums
Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt anotāciju, termina „uzņēmums” vietā izmantojot terminu „komersants”, „saimnieciskās darbības veicējs” u.tml., konsekventi to ievērojot visā anotācijā. Tāpat, lūdzam izvērtēt un konkretizēt juridisko personu loku, kuras ietekmēs plānotie grozījumi. Iesniegtajā anotācijas redakcijā ietvertā norāde "visi uzņēmumi" ir pārāk vispārīga un nekonkrēta, tā aptver ļoti plašu potenciālo subjektu loku.  

Piedāvātā redakcija
-
	Agita Strode (TM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Nolūkā nodrošināt noteikumos Nr. 59 plānoto grozījumu pilnvērtīgu sākotnējās ietekmes novērtēšanu lūdzam papildināt anotācijas 1.3. daļu ar informāciju par konstatētās problēmas riskiem, iespējamajām sekām, kurus plānots novērst ar plānotajiem grozījumiem noteikumos Nr. 59.
Piedāvātā redakcija
-
	Agita Strode (TM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Norādām, ka anotācijas daļas  "Problēmas apraksts" otrajā rindkopā ietvertā informācija saturiski atbilst daļai "Risinājuma apraksts", tāpēc lūdzam šo rindkopu pārcelt uz atbilstošo daļu. Tāpat, lūdzam precizēt šajā rindkopā ietverto norādi "[..] tiek svītrots [..].", jo noteikumu (grozījumu) projekts tieši neparedz svītrošanu. Atbilstoši plānotajiem grozījumiem, šie apakšpunkti zaudē savu spēku līdz ar punkta, kurā tie ietverti, izteikšanu jaunā redakcijā.
Piedāvātā redakcija
-
	Agita Strode (TM)



